शीघ्र ही साफ हो गया कि तालिबान मलाला की आवाज चुप कराने में विफल रहा है. उन्होंने मलाला फंड बनाकर पाकिस्तान में लड़कियों को स्कूल जाने में मदद देनी शुरू की. उन्होंने कहा, "मैं चाहती हूं कि सबको पता हो, मैं अपने लिए कोई मदद नहीं चाहती. मैं सिर्फ यह चाहती हूं कि मेरे मकसद को समर्थन मिले, शांति और शिक्षा." जुलाई 2013 में मलाला ने संयुक्त राष्ट्र के युवा सम्मेलन को संबोधित किया. उन्हें पश्चिमी दुनिया में भारी समर्थन मिला और पुरस्कार दिए गए. नवंबर 2013 में ईयू का मानवाधिकार पुरस्कार शखारोव पुरस्कार दिया गया. वे नोबेल पुरस्कार पाने वाली सबसे युवा विजेता हैं.